สรุปภาวะตลาดต่างประเทศ ประจำวันที่ 25 ก.พ. 2563
สรุปภาวะตลาดต่างประเทศ ประจำวันที่ 25 ก.พ. 2563
สรุปภาวะตลาดต่างประเทศ ประจำวันที่ 25 ก.พ. 2563
26 ก.พ. 2563

ดัชนีดาวโจนส์ตลาดหุ้นนิวยอร์กปิดร่วงลงต่อเนื่องเป็นวันที่ 4 เมื่อคืนนี้ (25 ก.พ.) โดยทั้งดัชนีดาวโจนส์ และ S&amp;P500 ดิ่งลงมากกว่า 3% หลังจากเจ้าหน้าที่ระดับสูงของศูนย์ควบคุมและป้องกันโรคแห่งสหรัฐ (CDC) ได้ออกมาเตือนให้ชาวอเมริกันเตรียมพร้อมกับมือกับไวรัสโคโรนาสายพันธุ์ใหม่ (โควิด-19) ที่อาจแพร่ระบาดอย่างหนักในสหรัฐ ซึ่งความเคลื่อนไหวดังกล่าวทำให้นักลงทุนวิตกกังวลมากขึ้นเกี่ยวกับผลกระทบของการแพร่ระบาด ขณะที่รายงานล่าสุดระบุว่าขณะนี้ไวรัสโควิด-19 กำลังลุกลามไปยังหลายประเทศ ซึ่งรวมถึงสวิตเซอร์แลนด์
ดัชนีเฉลี่ยอุตสาหกรรมดาวโจนส์ปิดที่ 27,081.36 จุด ร่วงลง 879.44 จุด หรือ -3.15% ขณะที่ดัชนี S&amp;P500 ปิดที่ 3,128.21 จุด ลดลง 97.68 จุด หรือ -3.03% และดัชนี Nasdaq ปิดที่ 8,965.61 จุด ดิ่งลง 255.67 จุด หรือ -2.77%
 
ตลาดหุ้นยุโรปปิดปรับตัวลงเมื่อคืนนี้ (25 ก.พ.) ที่ระดับต่ำสุดในรอบเกือบ 2 เดือน เนื่องจากความวิตกเกี่ยวกับการแพร่ระบาดทั่วโลกของเชื้อไวรัสโคโรนาสายพันธุ์ใหม่ (โควิด-19) กระตุ้นให้นักลงทุนเทขายหุ้นออกมาอีก
ดัชนี Stoxx Europe 600 ร่วงลง 1.76% ปิดที่ 404.60 จุด
ดัชนี CAC-40 ตลาดหุ้นฝรั่งเศสปิดที่ 5,679.68 จุด ลดลง 112.19 จุด หรือ -1.94%, ดัชนี DAX ตลาดหุ้นเยอรมันปิดที่ 12,790.49 จุด ลดลง 244.75 จุด หรือ -1.88% และดัชนี FTSE 100 ตลาดหุ้นลอนดอนปิดที่ 7,017.88 จุด ลดลง 138.95 จุด หรือ -1.94%
 
ตลาดหุ้นลอนดอนปิดร่วงลงเมื่อคืนนี้ (25 ก.พ.) เนื่องจากนักลงทุนยังคงเทขายหุ้นออกมาท่ามกลางความวิตกว่าเชื้อไวรัสโคโรนาสายพันธุ์ใหม่ (โควิด-19) จะระบาดลุกลามไปทั่วโลก หลังจากมีรายงานว่าพบผู้ติดเชื้อเพิ่มขึ้นในยุโรปและอิหร่าน
ดัชนี FTSE 100 ตลาดหุ้นลอนดอนปิดที่ 7,017.88 จุด ลดลง 138.95 จุด หรือ -1.94%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงแตะระดับต่ำสุดในรอบ 2 สัปดาห์เมื่อคืนนี้ (25 ก.พ.) เนื่องจากนักลงทุนวิตกกังวลว่าการแพร่ระบาดของไวรัสโคโรนาสายพันธุ์ใหม่ (โควิด-19) อาจลุกลามเป็นวงกว้าง หลังจากเจ้าหน้าที่ระดับสูงของศูนย์ควบคุมและป้องกันโรคแห่งสหรัฐ (CDC) ได้ออกมาเตือนให้ชาวอเมริกันเตรียมพร้อมกับมือกับไวรัสโควิด-19 ที่อาจแพร่ระบาดอย่างหนักในสหรัฐ
สัญญาน้ำมันดิบ WTI ส่งมอบเดือนเม.ย. ร่วงลง 1.53 ดอลลาร์ หรือ 3% ปิดที่ 49.90 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 10 ก.พ. 2563
สัญญาน้ำมันดิบเบรนท์ส่งมอบเดือนเม.ย. ดิ่งลง 1.35 ดอลลาร์ หรือ 2.4% ปิดที่ 54.95 ดอลลาร์/บาร์เรล ซึ่งเป็นระดับปิดต่ำสุดนับตั้งแต่วันที่ 11 ก.พ. 2563
 
สัญญาทองคำตลาดนิวยอร์กปิดร่วงลงเมื่อคืนนี้ (25 ก.พ.) เนื่องจากนักลงทุนเทขายทำกำไร หลังจากสัญญาทองคำพุ่งขึ้นติดต่อกันเป็นเวลาหลายวัน ขณะที่นักลงทุนยังคงจับตาสถานการณ์การแพร่ระบาดของไวรัสโคโรนาสายพันธุ์ใหม่ (โควิด-19) อย่างใกล้ชิด หลังจากมีรายงานผู้ติดเชื้อเพิ่มขึ้นในหลายประเทศ
สัญญาทองคำตลาด COMEX (Commodity Exchange) ส่งมอบเดือนเม.ย. ร่วงลง 26.60 ดอลลาร์ หรือ 1.59% ปิดที่ 1,650.00 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 68.5 เซนต์ หรือ 3.6% ปิดที่ 18.191 ดอลลาร์/ออนซ์
สัญญาพลาตินัมส่งมอบเดือนเม.ย. ร่วงลง 41.9 ดอลลาร์ หรือ 4.3% ปิดที่ 932.30 ดอลลาร์/ออนซ์
สัญญาพัลลาเดียมส่งมอบเดือนมี.ค. ทะยานขึ้น 126.50 ดอลลาร์ หรือ 5% ปิดที่ 2,647.80 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 ก.พ.) โดยได้รับแรงกดดันจากกระแสคาดการณ์ที่ว่า ธนาคารกลางสหรัฐ (เฟด) อาจจะปรับลดอัตราดอกเบี้ยในปีนี้ เพื่อรับมือกับผลกระทบจากการแพร่ระบาดของไวรัสโคโรนาสายพันธุ์ใหม่ (โควิด-19) ขณะที่นักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ ซึ่งรวมถึงผลิตภัณฑ์มวลรวมภายในประเทศ (GDP) ไตรมาส 4/2562 และยอดขายบ้านใหม่เดือนม.ค.
ดอลลาร์อ่อนค่าลงเมื่อเทียบกับเงินเยน ที่ระดับ 110.12 เยน จากระดับ 110.75 เยน และอ่อนค่าเมื่อเทียบกับฟรังก์สวิส ที่ระดับ  0.9761 ฟรังก์ จากระดับ 0.9796 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3271 ดอลลาร์แคนาดา จากระดับ 1.3289 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.0879 ดอลลาร์ จากระดับ 1.0842 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3000 ดอลลาร์ จากระดับ 1.2913 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6600 ดอลลาร์สหรัฐ จากระดับ 0.6598 ดอลลาร์สหรัฐ